92. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 9419/175 ΔΙΠ της 22 Μαρτ. /27  Απρ. 1972 (ΦΕΚ Β΄ 290) Περί ρυθμίσεως θεμάτων ανακυψάντων κατά την εφαρμογήν των διατάξεων του Ν.Δ. 226/1969, επί εξαγωγής δωρεάν δειγμάτων φαρμακευτικών ιδιοσκευασμάτων. Έχοντες υπ’ όψει: 1)Τας διατάξεις της παρ. 4 του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα Ελληνικά προϊόντα», ως αύται συνεπληρώθησαν δια του άρθρ. 1 του Ν.Δ. 849/71. 2)Τας υπ’ αριθ. 41664/2213/21.7.71 και 17130/ 901/20.3.71 κοινάς αποφάσεις των Υπουργών Συντονισμού, Οικονομικών, Εμπορίου και Βιομηχανίας, και 3)Τας υπ’ αριθ. 27 ΔΙΠ και 28 ΔΙΠ/14.1.72 σχετικάς γνωμοδοτήσεις της υπό των ανωτέρω (1) διατάξεων προβλεπομένης Επιτροπής, συσταθείσης δια της υπ’ αριθ. 63956/1132 ΔΙΠ/14.11.70 κοινής αποφάσεως των Υπουργών Συντονισμού, Οικονομικών, Εμπορίου και Βιομηχανίας, αποφασίζομεν: 1.Επί της εξαγωγής δωρεάν δειγμάτων φαρμακευτικών ιδιοσκευασμάτων, δεν επιστρέφεται η μέση εκ τελών χαρτοσήμου επιβάρυνσις η προβλεπομένη υπό των διατάξεων του άρθρ. 1 του Ν.Δ. 226/69 καθ’ όσον η περί ης πρόκειται εξαγωγή δεν συνιστά πώλησιν εις το εξωτερικόν, εφ’ όσον δεν εισάγεται το αντίστοιχον συνάλλαγμα, η εισαγωγή του οποίου είναι εκ των επιδιώξεων του Ν.Δ. 226/69, το δε κόστος των δωρεάν εξαγομένων δειγμάτων λαμβάνεται υπ’ όψιν κατά την διαμόρφωσιν της τιμής πωλήσεως του εξαγομένου προϊόντος (φαρμακευτικά ιδιοσκευάσματα) επί τη βάσει της οποίας επιστρέφεται η μέση εκ τελών χαρτοσήμου επιβάρυνσις. 2.Επί εξαγωγής τοματοπολτού μη ιδίας παραγωγής του εξάγοντος, αγοραζομένου υπό ετέρου παραγωγού και εξαγομένου κατόπιν ανασυσκευασίας εις επώνυμα λευκοσιδηρά δοχεία, δεν συντρέχει περίπτωσις αυξήσεως κατά 2 ακεραίας μονάδας της υπό του Ν.Δ. 226/69 προβλεπομένης ως επιστρεπτέας μέσης εκ τελών χαρτοσήμου επιβαρύνσεως καθ’ όσον η υφισταμένη πραγματική μέση εκ τελών χαρτοσήμου επιβάρυνσις του προϊόντος δεν είναι υψηλοτέρα της δια του Νόμου προβλεπομένης και επιστρεφομένης τοιαύτης. 3.Επί εξαγωγής σαλιγκαριών, το υπό του άρθρ. 1 του Ν.Δ. 226/69 προβλεπόμενον ποσοστόν μέσης εκ τελών χαρτοσήμου φορολογικής επιβαρύνσεως του προϊόντος τούτου επιστρέφεται προσηυξημένον κατά μία ακεραίαν μονάδα. 4.Το υπό του άρθρ. 1 του Ν.Δ. 226/69 προβλεπόμενον ποσοστόν μέσης εκ τελών χαρτοσήμου επιβαρύνσεως όπερ επιστρέφεται κατά την εξαγωγήν προσαυξάνεται προκειμένου περί εξαγομένων χαρουποσπόρων κατά 2 ακεραίας μονάδας. 5.Δια την επιστροφήν της μέσης εκ τελών χαρτοσήμου επιβαρύνσεως επί τροφίμων και εφοδίων εγχωρίου παραγωγής, άτινα διετέθησαν εις πλοία και αεροσκάφη εκτελούντα πλόας εξωτερικού ή μικτούς, μέχρι της δημοσιεύσεως του Νόμ. 849/71, ο διαχωρισμός τούτων εκ των τροφίμων και εφοδίων αλλοδαπής προελεύσεως των περιλαμβανομένων εις τα εκδοθέντα ενιαία τιμολόγια, διενεργείται επί τη βάσει σχετικής υπευθύνου δηλώσεως των εξαγωγέων, υποβαλλομένης κατά τας διατάξεις του Ν.Δ. 105/69. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως, καλύπτει δε αύτη και τας κατά τον χρόνον της δημοσιεύσεώς της εκκρεμούσας παρα τοις Τελωνείοις σχετικάς υποθέσεις περί επιστροφής της μέσης εκ τελών χαρτοσήμου επιβαρύνσεως. 